**2021/22**

**ZRAČNA LUKA OSIJEK d.o.o.**

**Klisa, Vukovarska ulica 67**

**OIB: 48188420009**

**PROCJENA POSLOVANJA 2021. GODINE I PLAN POSLOVANJA ZRAČNE LUKE OSIJEK ZA 2022. GODINU**

Klisa, srpanj 2021.

1. **PROCJENA POSLOVANJA 2021. GODINE**

Tijekom 2021. godine, iz Zračne luke Osijek i natrag, leti se na domaćim redovnim linijama, po PSO programu, sa zrakoplovom aviokompanije Trade Air, prema Zagrebu šest puta tjedno, prema Rijeci i dalje za Split i Dubrovnik, dva puta tjedno te prema Puli i dalje za Split, dva puta tjedno. Tijekom ljetne sezone, također po PSO programu, sa zrakoplovima aviokompanije Croatia Airlines leti se jedanput tjedno iz Splita za Osijek i natrag, a isto tako jedanput tjedno, i iz Dubrovnika za Osijek i natrag.

Sve domaće redovne linije iz 2020. godine, utvrđene PSO programom, nastavile su se i 2021. godine po istom rasporedu letenja. Od početka zimske sezone 2021. u planu je veći zrakoplov – ATR 42 kapaciteta 50 sjedala umjesto dosadašnjih 18 sjedala s dodatnom linijom prema Zadru tokom cijele godine, s dvije tjedne rotacije. Direktna povezanost sa Splitom i Dubrovnikom nastavlja se tijekom ljetne sezone kao i do sada. Ovakav raspored zadržat će se i tijekom 2022. godine.

* 1. **Operacije zrakoplova**

Ukupno ostvareni broj operacija zrakoplova (slijetanje i polijetanje) će tijekom 2021. biti veći za 24% nego 2020. godine. Taj je porast posljedica kontinuiranog popuštanja epidemioloških mjera tijekom 2021. godine.

|  |  |  |  |
| --- | --- | --- | --- |
| Operacije zrakoplova | 2020. | Procjena2021. | Index 21/20 |
| UKUPNO | 1.517 | 1.955 | 129 |
| MEĐUNARODNE | 252 | 290 | 115 |
| redovne | 8 | 0 | 0 |
| neredovne+GA | 244 | 290 | 119 |
| DOMAĆE | 1.265 | 1.665 | 132 |
| redovne | 770 | 1.165 | 151 |
| neredovne+GA | 495 | 500 | 101 |

*Tabela 1. Operacije zrakoplova*

*Grafikon 1. Operacije zrakoplova*

* 1. **Promet putnika**

U 2021. godini procjenjujemo povećanje ukupnog ostvarenog broj putnika (iskrcano i ukrcano) za 62% u odnosu na 2020. godinu. Takav rezultat je vidljiv već u lipnju a posljedica je popuštanja epidemioloških mjera i ukidanja ograničenja putovanja unutar Europske Unije.

|  |  |  |  |
| --- | --- | --- | --- |
| Broj putnika | 2020. | Procjena2021. | Index 21/20 |
| UKUPNO | 6.626 | 8.741 | 132 |
| MEĐUNARODNE | 1.275 | 640 | 50 |
| redovne | 868 | 0 | - |
| neredovne+GA | 407 | 640 | 157 |
| DOMAĆE | 5.351 | 8.101 | 151 |
| redovne | 5.327 | 7.921 | 149 |
| neredovne+GA | 27 | 180 | 667 |

*Tablica 2. Broj putnika*

*Grafikon 2. Broj putnika*

Kao i unutar Hrvatske tako i na razini EU zračni promet se polako vraća na pre-covid razinu. Interes aviokompanija za međunarodne linije postoji no još uvijek nas uvrštavaju u rizičnu skupinu. S Ryanairom pregovaramo o uvođenju linije za Karlsruhe/Baden Baden. Bile bi dvije tjedne rotacije a ukoliko se linija pokaže dobrom postoji tendecija povećanja frekvencija, uvođenja cjelogodišnje linije te uvođenja dodatne linije. S Wizz Airom razgovaramo o London Lutonu – liniji s dvije tjedne rotacije.

* 1. **Robni promet**

Usprkos statusu reguliranog cargo agenta, statusu carinskog skladišta i skladišta za opasne robe u 2021. godini nije bilo značajnijih operacija robnog prometa osim nekoliko operacija transporta živih životinja redovnim linijama Croatie Airlines.

* 1. **Kapitalne investicije**

Ministarstvo mora, prometa i infrastrukture je u 2021. godini sudjelovalo u financiranju nabava (kapitalnih investicija) betoniranja kosina oko vertikalne signalizacije i izrade elaborata povećanja nosivosti osnovne staze i RESE.

U planu za 2021. godinu je i nabava programskog sustava za prihvat i otpremu putnika, zrakoplova i tereta te nabava vozila za zaštitu i odleđivanje zrakoplova.

|  |
| --- |
| **PLAN NABAVE ZAŠTITNE I SIGURNOSNE OPREME I IZGRADNJE INFRASTRUKTURE 2021.** |
| **RB** | **STATUS** | **STAVKA** | **IZNOS** |
| 1 | DAAD | Betoniranje kosina oko vertikalne signalizacije | 150.000,00 |
| 2 | DAAD | Izrada elaborata povećanja nosivosti osnovne staze i RESE | 50.000,00 |
| 3 |  | Nabava programskog sustava za prihvat i otpremu putnika, zrakoplova i tereta | 900.000,00 |
| 4 |  | Nabava vozila za zaštitu i odleđivanje zrakoplova | 3.000.000,00 |
| **SVEUKUPNO (bez PDV-a)** | **4.100.000,00** |

*Tabela 3. Plan nabave zaštitne i sigurnosne opreme i izgradnje infrastrukture 2021. godine*

1. **PLAN POSLOVANJA ZA 2022. GODINU**

Sve domaće redovne linije iz 2021. godine, utvrđene PSO programom, nastaviti će se i 2022. godine po istom rasporedu letenja, ali od zimske sezone 2021. s većim zrakoplovom ATR 42 (kapaciteta 50 sjedala) i s dodatnom cjelogodišnjom linijom za Zadar dva puta tjedno.

Vrlo je izgledno da ćemo u 2022. godini uvesti nove međunarodne linije. S Wizz Air-om bi će pokrenuti liniju za London Luton s dvije tjedne rotacije a s Ryanair uvodi Karlsruhe/Baden Baden, također dva puta tjedno.

* 1. **Plan zrakoplovnih operacija**

U 2022. godini očekujemo povećanje broja operacija za 17% u odnosu na 2021. radi sve povoljnije epidemiološke situacije, veće procijepljenosti stanovništva i potpunog ukidanja ograničenja putovanja.

|  |  |  |  |  |  |
| --- | --- | --- | --- | --- | --- |
| Operacije zrakoplova | 2020. | Procjena2021. | Index 21/20 | Plan2022. | Index 22/21 |
| UKUPNO | 1.517 | 1.955 | 129 | 2.716 | 139 |
| MEĐUNARODNE | 252 | 290 | 115 | 624 | 215 |
| redovne | 8 | 0 | 0 | 248 | 0 |
| neredovne+GA | 244 | 290 | 119 | 376 | 130 |
| DOMAĆE | 1.265 | 1.665 | 132 | 2.092 | 126 |
| redovne | 770 | 1.165 | 151 | 1.372 | 118 |
| neredovne+GA | 495 | 500 | 101 | 720 | 144 |

*Tabela 4. Plan zrakoplovnih operacija*

*Grafikon 3. Plan zrakoplovnih operacija*

* + 1. **Plan zrakoplovnih operacija na redovnim linijama**

Tijekom 2022. planiramo povećanje broja zrakoplovnih operacija na redovnim linijama od ukupno 18% u odnosu na 2021. kako zbog nove domaće redovne linije prema Zadru tako i zbog ukidanja ograničenja putovanja. Doći će do porasta međunarodnih redovnih linija zbog uvođenja linija Wizz Air-a i Ryanair-a u ljetnoj sezoni s dvije tjedne rotacije.

|  |  |  |  |  |  |
| --- | --- | --- | --- | --- | --- |
| Operacije zrakoplova | 2020. | Procjena 2021. | Index 21/20 | Plan2022. | Index 22/21 |
|  |
| REDOVNE | 778 | 1.165 | 150 | 1.620 | 139 |  |
| MEĐUNARODNE | 8 | 0 | 0 | 248 | 0 |  |
| Eurowings | 8 | 0 | 0 | 0 | 0 |  |
| Wizz Air | 0 | 0 | 0 | 124 | 0 |  |
| Ryanair | 0 | 0 | 0 | 124 | 0 |  |
| DOMAĆE | 770 | 1.165 | 151 | 1.372 | 118 |  |
| DBV i SPU (PSO direktno) | 60 | 124 | 207 | 124 | 100 |  |
| ZAG, RJK, PUY, ZAD (PSO) | 710 | 1.041 | 147 | 1.248 | 120 |  |

*Tabela 5. Plan zrakoplovnih operacija na redovnim linijama*

*Grafikon 4. Plan zrakoplovnih operacija na domaćim redovnim linijama*

* 1. **Plan putničkog prometa**

U 2022. godini planiramo znatno povećanje broja putnika u odnosu na 2021. kako zbog uvođenja zrakoplova većeg kapaciteta na domaćim PSO linijama i zbog nove domaće linije prema Zadru tako i zbog novih međunarodnih destinacija Wizz Air-a i Ryanair-a.

|  |  |  |  |  |  |
| --- | --- | --- | --- | --- | --- |
| Broj putnika | 2020. | Procjena2021. | Index 21/20 | Plan2022. | Index 22/21 |
| UKUPNO | 6.626 | 8.741 | 132 | 37.498 | 429 |
| MEĐUNARODNE | 1.275 | 640 | 50 | 25.568 | 3995 |
| redovne | 868 | 0 | 0 | 23.250 | 0 |
| neredovne+GA | 407 | 640 | 157 | 2.318 | 362 |
| DOMAĆE | 5.351 | 8.101 | 151 | 11.930 | 147 |
| redovne | 5.327 | 7.921 | 149 | 11.680 | 147 |
| neredovne+GA | 27 | 180 | 667 | 250 | 139 |

*Tabela 6. Plan putničkog prometa*

*Grafikon 5. Plan putničkog prometa*

* + 1. **Plan putničkog prometa na redovnim linijama**

Plan putničkog prometa za 2022. godinu na redovnim linijama je za 51% veći od procjene ostvarenja za 2021. godinu. Najveće povećanje planiramo na redovnim međunarodnim linijama kojih nije bilo godinu ranije ali je značajan porast i na domaćim linijama radi povećanja kapaciteta u okviru PSO programa.

|  |  |  |  |  |  |
| --- | --- | --- | --- | --- | --- |
| Broj putnika | 2020. | Procjena 2021. | Index 21/20 | Plan 2022. | Index 22/21 |
|  |
| REDOVNE | 6.158 | 7.921 | 129 | 34.930 | 441 |  |
| MEĐUNARODNE | 833 | 0 | 0 | 23.250 | 0 |  |
| Eurowings | 833 | 0 | 0 | 0 | 0 |  |
| Wizz Air | 0 | 0 | 0 | 11.532 | 0 |  |
| Ryanair | 0 | 0 | 0 | 11.718 | 0 |  |
| DOMAĆE | 5.325 | 7.921 | 149 | 11.680 | 147 |  |
| DBV i SPU (PSO direktno) | 2.746 | 2.828 | 103 | 4.712 | 167 |  |
| ZAG, RJK, PUY, ZAD (PSO) | 2.579 | 5.093 | 197 | 6.968 | 137 |  |

*Tabela 7. Plan putničkog prometa na redovnim linijama*

*Grafikon 6. Plan puntičkog prometa na redovnim linijama*

* 1. **Plan prihoda od redovnih linija**

Planirano povećanje zrakoplovnih operacija i putničkog prometa rezultirat će i povećanjem prihoda od redovnih linija za 168% u odnosu na 2021. godinu. Najvećim dijelom ovo povećanje prihoda posljedica je većih prihoda od aerodromskih usluga zbog uvođenja novih redovnih međunarodnih linija sa zrakoplovima B737 i A320 velike težine. Također zbog uvođenja većeg i težeg zrakoplova na redovnim domaćim linijama po PSO programu i zbog povećanja broja rotacija radi dodatne linije za Zadar.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Prihod (kn)** | **Operacije2020** | **Prihod2020** | **Operacije2021** | **Prihod2021 proc.** | **IND21/20** | **Operacije2022** | **Prihod2022 plan** | **IND22/21** |
|  |
| **UKUPNO RED. LINIJE** | **778** | **816.592,43** | **1165** | **1.291.426,79** | **158** | **1372** | **3.463.798,76** | **268** |  |
| MEĐ. RED. LINIJE | 8 | 5.323,59 | 0 | 0,00 | 0 | 0 | 1.985.345,40 | 0 |  |
| Eurowings | 8 | 5.323,59 | 0 | 0,00 | 0 | 0 | 0,00 | 0 |  |
| Wizz Air | 0 | 0,00 | 0 | 0,00 | 0 | 124 | 991.891,50 | 0 |  |
| Ryanair | 0 | 0,00 | 0 | 0,00 | 0 | 124 | 993.453,90 | 0 |  |
| DOMAĆE RED. LINIJE | 770 | 811.268,84 | 1165 | 1.291.426,79 | 159 | 1372 | 1.478.453,36 | 114 |  |
| DBV i SPU (PSO direktno) | 60 | 169.777,49 | 124 | 350.872,88 | 207 | 124 | 350.872,88 | 100 |  |
| ZAG, RJK, PUY, ZAD (PSO) | 710 | 641.491,35 | 1041 | 940.553,91 | 147 | 1248 | 1.127.580,48 | 120 |  |

*Tabela 8. Plan prihoda od redovnih linija*

*Grafikon 7. Plan prihoda od redovnih linija*

* 1. **Račun dobiti i gubitka**



*Tabela 9. Račun dobiti i gubitka za 2022. godinu s usporedbom na procjenu 2021. i ostvareno 2020.*

Dugoročno kreditno zaduženje 2019. godine rezultiralo je stabilizacijom poslovanja Društva. Nakon isteka dvije godine počeka, Društvo je u svibnju 2021. godine trebalo započeti s otplatom kredita kroz 120 jednakih uzastopnih mjesečnih anuiteta. Međutim, zbog epidemije bolesti COVID-19 i neostvarenja planova poslovanja, nije bilo za očekivati da će Društvo biti u mogućnosti uredno plaćati dospjele anuitete. Kako ne bi došlo do kršenja obveza Društva iz ugovora o dugoročnom kreditu, u studenom 2020. godine je podnesen zahtjev za reprogram toga kredita odnosno za produljenje roka počeka do 31. svibnja 2023. godine. Zahtjev su odobrila sva nadležna tijela i banke (Vlada Republike Hrvatske, Ministarstvo mora, prometa i infrastrukture, Hrvatska poštanska banka d.d., Hrvatska banka za obnovu i razvitak).

1. **STRATEŠKI CILJEVI POSLOVANJA**
	1. **Povećanje broja destinacija**

U tijeku su pregovori sa zračnim prijevoznicima oko uvođenja novih linija, postupak revizije cjenika temeljnih usluga i usluga na poseban zahtjev te priprema programa poticaja za zračne prijevoznike.

* 1. **Investicije u aerodromsku infrastrukturu**

Radovi na rekonstrukciji kontrolnog tornja Hrvatske kontrole zračne plovidbe d.o.o. su u završnoj fazi te se uskoro očekuje preseljenje službi toga društva u novi objekt odnosno napuštanje poslovnih prostora u vlasništvu Društva koje trenutno koriste na temelju ugovora o zakupu. Ti poslovni prostori će se prenamijeniti za potrebe Društva, a u tijeku su pripreme toga projekta.

Društvo nastavlja s rekonstrukcijom putničke zgrade radi prilagođavanja uvjetima Schengena te zahtjevima s aspekata sigurnosti i zaštite, ali i osiguranja većih prostora za obavljanje sekundarnih djelatnosti (maloprodaja, ugostiteljstvo i dr.).

Društvo provodi i aktivnosti usmjerene na stvaranje uvjeta za daljnji razvoj Zračne luke Osijek, koji uključuje proširenje i modernizaciju infrastrukture i svih pratećih sadržaja, ali i na stvaranje poslovnih prilika za potencijalne investitore. U 2022. posebna će se pažnja posvetiti planu nabave sigurnosno-zaštitne opreme kao i u svrhu zadovoljenja tehničkih kriterija za ulazak u šengensku zonu.



*Tabela 10. Plan nabave zaštitne i sigurnosne opreme i izgradnje infrastrukture 2022. godine*

1. **Zaključak**

Nepostojanje poslovnog interesa zračnih prijevoznika, zastarjela infrastruktura i oprema, visoki troškovi poslovanja i brojni drugi problemi zbog kojih je poslovanje Društva trenutno nemoguće bez raznih oblika potpora, u uvjetima pandemije su još više došli do izražaja. Dolaskom nove Uprave krajem travnja 2021. godine provedeno je snimanje stanja na svim područjima poslovanja i revidirani su započeti projekti. Zaključak dosad provedenih analiza je da Društvo nema strateški plan odnosno jasnu viziju smjera u kojem se razvija. Ono što slijedi je sveobuhvatno dugoročno planiranje, strateško razmišljanje, reorganizacija u smislu dodatnog povećanja učinkovitosti ljudskih i svih drugih potencijala te racionalizacije poslovanja kako bi se Društvo čim prije pozicioniralo na tržištu i ispunilo svoju svrhu postojanja.

**Direktor**

**Ivan Kos**